Document ID: 31990R0573

*****
ΚΑΝΟΝΙΣΜΟΣ (ΕΟΚ) αριθ. 573/90 ΤΗΣ ΕΠΙΤΡΟΠΗΣ
της 7ης Μαρτίου 1990
που τροποποιεί τον κανονισμό (ΕΟΚ) αριθ. 3328/89 για τη διεξαγωγή διαγωνισμών με σκοπό τη δωρεάν προμήθεια ορισμένων εσπεριδοειδών στην Πολωνία κατ' εφαρμογή του κανονισμού (ΕΟΚ) αριθ. 2247/89 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2247/89 του Συμβουλίου της 24ης Ιουλίου 1989 σχετικά με την επείγουσα δράση για τη δωρεάν χορήγηση ορισμένων γεωργικών προϊόντων στην Πολωνία (1), και ιδίως το άρθρο 3,
Εκτιμώντας:
ότι το άρθρο 1 παράγραφος 2 του κανονισμού (ΕΟΚ) αριθ. 3328/89 της Επιτροπής της 3ης Νοεμβρίου 1989 για τη διεξαγωγή διαγωνισμών με σκοπό τη δωρεάν προμήθεια ορισμένων εσπεριδοειδών στην Πολωνία κατ' εφαρμογή του κανονισμού (ΕΟΚ) αριθ. 2247/89 (2), όπως τροποποιήθηκε από τον κανονισμό (ΕΟΚ) αριθ. 364/90 (3), πρόβλεψε τη γεωργική κατανομή των ποσοτήτων πορτοκαλιών και λεμονιών τις οποίες αφορά η προμήθεια· ότι η κατανομή αυτή πρέπει να τροποποιηθεί σε συνάρτηση με τις προσφορές που υποβλήθηκαν στις 13 Φεβρουαρίου 1990·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 3328/89, η παράγραφος 2 αντικαθίσταται από το ακόλουθο κείμενο:
«2. Η προμήθεια που αναφέρεται στην παράγραφο 1 αφορά:
α) 15 000 τόνους λεμονιών που συγκεντρώνονται στα ακόλουθα κράτη μέλη:
1.2 // - στην Ιταλία: // 10 500 τόνοι, // - στην Ισπανία: // 4 000 τόνοι, // - στην Ελλάδα: // 500 τόνοι·
β) 5 000 τόνους πορτοκαλιών που συγκεντρώνονται στα ακόλουθα κράτη μέλη:
1.2 // - στην Ιταλία: // 3 500 τόνοι, // - στην Ισπανία: // 500 τόνοι, // - στην Ελλάδα: // 1 000 τόνοι.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαρτίου 1990.

Labels: 3
17
18
5